दरअसल, ओड़िसा के कालाहांडी जिले में रहने वाले दाना को पिछले साल 24 अगस्त को गरीबी के कारण अपनी पत्नी के शव को लेकर 10 किलोमीटर तक पैदल चलना पड़ा था। कालाहांडी राज्य के पिछड़े जिलों में आता है। हॉस्पिटल से शव ले जाने के लिए दाना को कोई गाड़ी नहीं मिली थी और एंबुलेंस के लिए भी उसके पास पैसे नहीं थे। मजबूरन उसे अपनी पत्नी के शव को कंधे पर ले जाना पड़ा। दाना के साथ उसकी 12 साल की एक बेटी भी थी, जो बहुत रो रही थी। इसकी फोटो सोशल मीडिया पर बहुत वायरल हुई। मामला बढ़ा तो सरकार को भी एक्शन लेना पड़ा और कार्रवाई की गई।